**Primăvara de sub pleoapă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Primăvara de sub pleoapă

...

Și noaptea curge, somnoroasă,

Se-ascunde într-un corn de lună,

Clipe-ncet, încet se-adună

Peste noaptea friguroasă!

...

Este iarnă, dar nu ninge,

Stelele se văd pe cer,

Când noaptea parcă ne atinge,

Cu aripa-i neagră, de ger!

...

Arar, liniștea-i străpunsă

De clopotul din turnul vechi

Ce vibrează în urechi,

Ca o adiere plânsă!

...

Frigul tot mai greu apasă

Pe ghemotoacele de fum

Le ține jos, pe caldarâm,

Să urce spre cer, nu le lasă!

...

Tu dormi iubito și visezi,

Știu că visezi că-mi ești aproape

Și văd mișcându-se sub pleoape

Ochii tăi frumoși și verzi!

...

Nici nu simt gerul de-afară,

Că e cald și bine-n casă,

Iar sub pleoapa mătăsoasă,

Tu ascunzi o primăvară!